
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«17» кастрычніка 2022 г.
	       № 159
	                     г. Бішкек





Аб унясенні змяненняў у Рашэнне Камісіі 
Мытнага саюза ад 27 лістапада 2009 г. № 130 
і некаторыя рашэнні Савета Еўразійскай эканамічнай камісіі ў дачыненні да асобных відаў тавараў для вытворчасці 
і рэалізацыі харчовай і парфумерна-касметычнай прадукцыі, 
а таксама тканін і нітак

У адпаведнасці з артыкуламі 43 і 45 Дагавора аб Еўразійскім эканамічным саюзе ад 29 мая 2014 года, пунктамі 16 і 18 Палажэння аб Еўразійскай эканамічнай камісіі (дадатак № 1 да Дагавора 
аб Еўразійскім эканамічным саюзе ад 29 мая 2014 года), артыкулам 3 Пратакола аб некаторых пытаннях увозу і абарачэння тавараў на мытнай тэрыторыі Еўразійскага эканамічнага саюза ад 16 кастрычніка 2015 года і пунктамі 7, 16 і 132 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, з мэтай рэалізацыі распараджэння Савета Еўразійскай эканамічнай камісіі ад 17 сакавіка 2022 г. № 12 і забеспячэння ўстойлівасці эканомік дзяржаў – членаў Еўразійскага эканамічнага саюза Савет Еўразійскай эканамічнай камісіі вырашыў:
1.  У падпункце 7.1.55 пункта 7 Рашэння Камісіі Мытнага саюза ад 27 лістапада 2009 г. № 130 «Аб адзіным мытна-тарыфным рэгуляванні Еўразійскага эканамічнага саюза»:
а) абзац першы выкласці ў наступнай рэдакцыі:
«7.1.55. Плёнка з палімераў вінілхларыду, класіфікуемая кодам 3920 43 100 9 ТН ЗЭД ЕАЭС, і кольцы абціскальныя алюмініевыя, класіфікуемыя кодам 7616 99 900 8 ТН ЗЭД ЕАЭС, якія ўвозяцца на мытную тэрыторыю Саюза для вытворчасці і рэалізацыі адпаведна медыцынскіх вырабаў і парфумерна-касметычнай прадукцыі.»;
б) у абзацы трэцім словы «з даты ўступлення ў сілу Рашэння Савета Еўразійскай эканамічнай камісіі ад 23 верасня 2022 г. № 150» замяніць словамі «з 1 кастрычніка 2022 г.»;
в) у абзацы чацвёртым словы «для вытворчасці і рэалізацыі медыцынскіх вырабаў» замяніць словамі «для мэт, указаных у абзацы першым гэтага пункта».
2. У пераліку тавараў, у дачыненні да якіх Рэспубліка Казахстан у адпаведнасці з абавязацельствамі, прынятымі ў якасці ўмовы далучэння да Сусветнай гандлёвай арганізацыі, прымяняюцца стаўкі ўвазных пошлін, больш нізкія ў параўнанні са стаўкамі пошлін Адзінага мытнага тарыфу Еўразійскага эканамічнага саюза, і памераў такіх ставак пошлін, зацверджаным Рашэннем Савета Еўразійскай эканамічнай камісіі ад 14 кастрычніка 2015 г. № 59, у пазіцыях з кодамі 2106 90 980 8 
і 8536 50 110 9 ТН ЗЭД ЕАЭС у графе трэцяй знак зноскі «15» замяніць знакам зноскі «3».
3. Унесці ў Рашэнне Савета Еўразійскай эканамічнай камісіі ад 17 сакавіка 2022 г. № 37 «Аб унясенні змяненняў у некаторыя рашэнні Камісіі Мытнага саюза і аб зацвярджэнні пераліку тавараў, якія ўвозяцца на мытную тэрыторыю Еўразійскага эканамічнага саюза з мэтай рэалізацыі мер, накіраваных на павышэнне ўстойлівасці эканомік дзяржаў – членаў Еўразійскага эканамічнага саюза» наступныя змяненні:
а) дадатак № 2 да ўказанага Рашэння перад пазіцыяй з найменнем «Плёнка з пластмас» дапоўніць пазіцыямі наступнага зместу:
	«1517 90 990 0
	Масла, якое ўтрымлівае арахідонавую кіслату

	1901 90 980 0
	Малочная сухая аснова, якая выкарыстоўваецца для вытворчасці дзіцячага харчавання 

	3504 00 900 0
	Гідралізат сываратачнага бялку»;


б) у дадатку № 6 да ўказанага Рашэння:
пасля пазіцыі з кодам 5508 10 100 0 ТН ЗЭД ЕАЭС дапоўніць пазіцыяй наступнага зместу:
	«5508 20 900 0
	Ніткі швейныя са штучных валокнаў, расфасаваныя для рознічнага продажу»;


Пазіцыю з найменнем «Тканіны з сінтэтычных валокнаў іншыя» дапоўніць кодам «, 5515 99 800 0» ТН ЗЭД ЕАЭС.
4. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання, але не раней за дату ўступлення ў сілу рашэння Калегіі Еўразійскай эканамічнай камісіі аб устанаўленні ставак увазных мытных пошлін Адзінага мытнага тарыфу Еўразійскага эканамічнага саюза ў дачыненні да асобных відаў харчовых прадуктаў і кнопкавых пераключальнікаў і распаўсюджваецца на праваадносіны, якія ўзніклі з 1 кастрычніка 2022 г. 

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


С. Жумангарын
	  А. Касымаліеў

